Document ID: 32002R1232

Komisijas Regula (EK) Nr. 1232/2002
(2002. gada 9. jūlijs),
ar ko aizstāj pielikumu Padomes Regulai (EEK) Nr. 3677/90, ar kuru paredz pasākumus, kas jāveic, lai novērstu dažu vielu novirzīšanu narkotisko un psihotropo vielu nelikumīgai izgatavošanai, un groza Regulu (EEK) Nr. 3769/92
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EEK) Nr. 3677/90 (1990. gada 13. decembris), ar kuru paredz pasākumus, kas jāveic, lai novērstu dažu vielu novirzīšanu narkotisko un psihotropo vielu nelikumīgai izgatavošanai [1], kurā jaunākie grozījumi izdarīti ar Regulu (EK) Nr. 988/2002 [2], un jo īpaši tās 9.a. pantu,
ņemot vērā Komisijas Regulu (EEK) Nr. 3769/92 (1992. gada 21. decembris), ar ko īsteno un groza Padomes Regulu (EEK) Nr. 3677/90, ar kuru paredz pasākumus, kas jāveic, lai novērstu dažu vielu novirzīšanu narkotisko un psihotropo vielu nelikumīgai izgatavošanai [3], kurā jaunākie grozījumi izdarīti ar Regulu (EK) Nr. 1251/2001 [4],
tā kā:
(1) Ir jāīsteno Apvienoto Nāciju Organizācijas Narkotisko vielu komisijas 2001. gada martā pieņemtais lēmums iekļaut etiķskābes anhidrīdu un kālija permanganātu 1988. gada ANO Konvencijas pielikuma I tabulā.
(2) Lai šo lēmumu izpildītu, ir jāgroza Regulas (EEK) Nr. 3677/90 pielikums. Grozījumus var izdarīt Komisija saskaņā ar regulas 9.a panta e) punktu.
(3) Jāgroza Regula (EEK) Nr. 3769/92, lai ņemtu vērā izmaiņas Regulā (EEK) Nr. 3677/90, ar ko eksporta atļaujas noteikumus nodala tiem, kas regulē pirmseksporta paziņošanu attiecībā uz klasificētajām vielām, kuras iekļautas pielikuma 1. kategorijā.
(4) Šajā regulā paredzētie pasākumi ir saskaņā ar Regulas (EEK) Nr. 3677/90 10. panta izveidotās komitejas sniegto atzinumu,
IR PIEŅĒMUSI ŠO REGULU.
1. pants
Regulas (EEK) Nr. 3677/90 pielikumu aizstāj ar šīs regulas 1. pielikumu.
2. pants
Regulu (EEK) Nr. 3769/92 groza šādi.
1. Regulas 2. pantu aizstāj ar šādu pantu:
"2. pants
Īpašas eksporta prasības 2. kategorijā klasificētajām vielām
Saskaņā ar pamatregulas 5. panta 2. punktu, uz 2. kategorijā klasificēto vielu izvedumiem mutatis mutandis attiecas pamatregulas 4. panta un 4.a panta noteikumi, ja tās ir paredzēts nosūtīt uzņēmējam, kurš ir reģistrēts valstī, kas iekļauta Eiropas Kopienu Oficiālā Vēstneša C sērijā publicētajā sarakstā. Eiropas Komisijas šos sarakstus regulāri atjaunina.".
2. Regulas 3. pantu aizstāj ar šādu tekstu:
"3. pants
Īpašas eksporta prasības 3. kategorijā klasificētajām vielām
Neskarot specifiskākas prasības, kas jānosaka, pamatojoties uz nolīgumiem ar attiecīgajām valstīm, uz 3. kategorijā klasificēto vielu izvedumiem, saskaņā ar pamatregulas 5.a panta 2. punktu, attiecas pamatregulas 4. un 4.a panta noteikumi, ja tās ir paredzēts nosūtīt uzņēmējam, kurš ir reģistrēts valstī, kas iekļauta Eiropas Kopienu Oficiālā Vēstneša C sērijā publicētajā sarakstā, un vispārēju individuālu atļauju nevar piešķirt, ievērojot minētā panta 3. punktu. Eiropas Komisijas šos sarakstus regulāri atjaunina.".
3. Regulas I pielikumu aizstāj ar šīs regulas 2. pielikumu.
3. pants
Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 9. jūlijā

Labels: 0
3
1
11